272 



9. Forvaaren 



ragende Støvdragere og Støvfang, samt tungt Blomsterstøv i forholdsvis 

 ringe Mængde. De har enten Selvbestøvning eller bestøves ved 

 Hjælp af Vaarens Insekter, navnlig de Aarevingede (Bier, Humler, 

 som er paa Færde tidlig paa Aaret); de danner derfor ogsaa Hon- 

 ning i Bunden af deres Blomster. 



Pilene staar paa et Mellemtrin mellem de vindbestøvende Rakletræer 

 og Insektbestøverne. Deres Rakler bliver synlige for Insekterne ved 

 Støvknappernes gule Farve; deres Støvkorn ere tunge og klæbrige 

 og føres ikke bort af Vinden, og da Blomsterne er særkønnede, er 

 Insektbestøvning nødvendig; i Virkeligheden ser man ogsaa, at navnlig 

 Bier og Humler omsværmer Raklerne paa de bladløse eller blad- 

 bærende Buske i den første Løvspringstid. 



KAP. 10. MIDVAAREN. 



Midvaaren eller Va ar blomsternes Tid kan sættes omtr. fra 

 noget ind i April til noget ind i Maj. Foraarstegnene bliver talrigere 

 og tydeligere, Solens Varme stærkere, og lune Foraarsvinde vifter 

 gennem Trækronerne. Græsmarkerne staar grønlige vel allerede i 

 Begyndelsen af April, selv om Græsset endnu er saa lavt, at Jorden 

 allevegne skinner igennem, og selv Engene, der altid er senere paa 

 Færde, fordi Bunden er fugtig og kold, og det høje Græs hindrer 

 Solen i at trænge ned til Bunden, begynder at grønnes. Kun Kærene 

 staar endnu helt gulgraa at se til. Foraarspløjning og Saaning er i 

 fuld Gang. 



Inde i Skoven er det mange Steder det brune Løv, der endnu 

 præger Bøgeskovens Bund, og som i tørt Vejr ligger løst og krøllet 

 og let hvirvles op af Vinden. Men under Løvdækket og i det 

 øverste Jordlag rører Livet sig; Desmerurtens Udløberdannelse er i 

 fuld Gang; Hvid- og Gul-Simmer løfter Bladlaget i Vejret og bryder 

 frem for Lyset, og mange flere Arter end i Marts har holdt Løv- 

 spring, baade af dem, der laa under Jorden, og af de mere eller 

 mindre stedsegrønne. Der kommer nu saa mange i Løvspring, at 

 Skovbunden i Slutningen af Maaneden kan være helt grøn. Ogsaa 

 mange flere Blomster springer ud. Under Dyrehavens Ædelgraner 

 kan i Maan edens sidste Halvdel Bunden være gul af Vorterod. Den 

 lyse Stævningsskov af Hassel og Avn ved Boserup kan i Maanedens 

 Slutning have en overordentlig frodig og blomsterrig Bund, langt 

 frodigere end Bøgeskovens paa samme Tid (Fig. 9). 



Jeg har fundet følgende Arter i Løvspring i April: Aegopodium po- 

 dagraria, Alchimilla vulgaris, Anemone nemorosa og ranunculoides, Anthriscus 



